**ПРОЕКТ!**

**ДОГОВОР**

Днес, ............................2022 г. в град Котел, между:

**1. „Специализирана болница за рехабилитация – Котел” ЕООД**, ЕИК119527829,със седалище и адрес на управление: гр. Котел, ул. „Изворска” №85, представлявано от д-р Цветан Влахов - Управител наричано за краткост **„ВЪЗЛОЖИТЕЛ“** от една страна

и

**2.** ................................................................, ЕИК/БУЛСТАТ:………………………, със седалище и адрес на управление: …………………………………….., представлявано от ……………………………………. наричано по-долу **„ИЗПЪЛНИТЕЛ“**, от друга страна,

на основание чл.194, ал. 1 от Закона за обществените поръчки (ЗОП) и утвърден Протокол от …………..2022 г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Доставка и монтаж на инверторни климатици за нуждите на „Специализирана болница за рехабилитация - Котел“ЕООД“, се сключи този договор за следното:

1. **ПРЕДМЕТ НА ДОГОВОРА**

**Чл.1.** (1)ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение и при условията на този Договор доставка и монтаж на инверторни климатици за нуждите на „Специализирана болница за рехабилитация – Котел“ЕООД, съгласно представено от Изпълнителя „Техническо предложение” – Приложение № 2 и по единични цени съгласно Ценово предложение – Приложение № 3, неразделна част от настоящия договор.

(2) Видът, техническите данни и характеристики на климатиците, които следва да достави и монтира ИЗПЪЛНИТЕЛЯТ са подробно посочени в Техническата спецификация на ВЪЗЛОЖИТЕЛЯ - Приложение № 1 и в Техническото предложение на ИЗПЪЛНИТЕЛЯ - Приложение № 2 представляващи неразделна част от настоящия Договор.

(3) ИЗПЪЛНИТЕЛЯТ се задължава да осигурява гаранционно (сервизно) обслужване на доставените инверторни климатици в рамките на гаранционния срок. Материалите, консумативите, дейностите и условията на сервизното обслужване следва да отговарят на „Техническите спецификации” на ВЪЗЛОЖИТЕЛЯТ за конкретния вид инверторен климатик.

(4) Доставката и монтажът се извършват в основната сграда на ВЪЗЛОЖИТЕЛЯ, находяща се в гр.Котел, ул.“Изворска“ №85.

(5)ВЪЗЛОЖИТЕЛЯТ си запазва правото да не закупи всички предварително заявени бройки и видове инверторни климатици съгласно Техническата спецификация.

(6) В рамките на стойността на ценовото предложение ВЪЗЛОЖИТЕЛЯТ има право да променя количествата на климатиците за доставка и монтаж при запазване на съответните единични цени, марки, тип и модели, предложени от ИЗПЪЛНИТЕЛЯ.

**II. СРОК НА ДОГОВОРА. СРОК ЗА ИЗПЪЛНЕНИЕ**

**Чл.2.** (1) Договорът влиза в сила от деня на неговото сключване.

(2) Срокът за изпълнение на дейностите по договора е до 1 (един) месец от влизането му в сила. В частта по осигуряване на гаранционна поддръжка срокът на договора е …………… месеца *(съобразно техническото предложение, но не по-кратък от 36 (тридесет и шест) месеца).*

(3) Срокът за доставка на техниката е до 15 ( петнадесет ) работни дни, считано от подаване на заявка от възложителя.

(4) Срокът на гаранционната поддръжка съвпада с гаранционния срок – ………… месеца и започва да тече от датата на подписване на приемо-предавателния протокол по чл.8, ал.1 от настоящия договор.

(5) Инверторните климатици се доставят и монтират на адрес, определен със заявката от ВЪЗЛОЖИТЕЛЯ. В заявката се посочват количествата на климатиците от съответен модел.

(6) За дата на извършена доставка и монтаж се счита датата на подписване на приемо – предавателния протокол по чл.8, ал.1 от настоящия договор.

(7) При рекламация в гаранционния срок ИЗПЪЛНИТЕЛЯТ приема за своя сметка за ремонт климатиците до 3 ( три ) дни след отправяне на писмено уведомление от страна на ВЪЗЛОЖИТЕЛЯ.

**III. ЦЕНИ И НАЧИН НА ПЛАЩАНЕ**

**Чл.3.** (1) Общата стойност на настоящия договор е ………….. лв. (………….) без вкл. ДДС и ………….. лв. (………….) с включен ДДС.

(2) Цената на стоките, включени в „Техническата спецификация” на ИЗПЪЛНИТЕЛЯ – Приложение №2 е съгласно единичните цени, посочени в „Ценово предложение” – Приложение №3, неразделна част от настоящия договор.

(3) За срока на действие на договора единичните цени са фиксирани и не подлежат на изменение.

(4) Цените са крайни и включват всички разходи и възнаграждения на ИЗПЪЛНИТЕЛЯ за изпълнение на предмета на настоящия Договор - транспортиране на инверторните климатици до мястото за доставка, за монтаж на климатиците, необходими тръбни трасета, захранващ и комуникационен кабели, всички необходими помощни материали, труда за монтаж, въвеждане на климатиците в експлоатация, гаранционно обслужване за периода на гаранционния срок, както и всички разходи съпътстващи доставката като вносни мита, такси, магазинаж, застраховки и транспорт на предлаганата техника до мястото за доставка и монтаж.

(5) В цената по ал.4 се включват всички разходи за извършване на гаранционно обслужване в срока на гаранцията (за труд, резервни части и консумативи), както и разходите за отстраняване от ИЗПЪЛНИТЕЛЯ на всички технически неизправности и повреди, възникнали не по вина на ВЪЗЛОЖИТЕЛЯ и покрити от гаранционните условия и гаранционната отговорност на ИЗПЪЛНИТЕЛЯ.

**Чл.4.** ВЪЗЛОЖИТЕЛЯТзаплаща цената напоръчаните и доставени инверторни климатици, в срок до 15 ( петнадесет ) работни дни от приемане на изпълнението по реда на чл.8 и след представяне на надлежно оформена фактура, в оригинал за дължимата сума, издадена от ИЗПЪЛНИТЕЛЯ.

**Чл. 5.** **(1)** Плащането по този Договор се извършва въз основа на следните документи:

1. приемо-предавателен протокол, удостоверяващ доставката и монтажа на климатиците, без забележки от ВЪЗЛОЖИТЕЛЯ;

2. фактура в оригинал за дължимата сума, издадена от ИЗПЪЛНИТЕЛЯ.

**(2)** Плащанията се извършват в български лева по следната сметка на ИЗПЪЛНИТЕЛЯ:

Банка: …………………………………

IBAN: …………………………………

BIC: …………………………………..

**(3)** При промяна на банковата сметка, посочена в ал.2, ИЗПЪЛНИТЕЛЯТ уведомява ВЪЗЛОЖИТЕЛЯ писмено в 3 ( три ) дневен срок от настъпване на промяна. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, плащането по сметката се счита за валидно извършено, а задължението за плащане в съответния размер – за погасено.

**Чл.6.** В случай че ИЗПЪЛНИТЕЛЯТ ползва подизпълнител, плащанията се извършват съгласно правилата на чл. 66, ал. 8-14 от ЗОП.

**IV. ПРЕДАВАНЕ И ПРИЕМАНЕ НА ИЗПЪЛНЕНИЕТО.**

**Чл.7.** ВЪЗЛОЖИТЕЛЯТ има право:

1. да приеме изпълнението без забележки, когато отговаря на уговореното;
2. да откаже да приеме изпълнението при съществени отклонения от уговореното, което се установява с подписан от представител на ВЪЗЛОЖИТЕЛЯ протокол.

**Чл.8. (1)** Предаването на изпълнението на дейностите, предмет на настоящия договор се документира с приемо-предавателен протокол без забележки за приемане на извършените дейности по монтиране, привеждане в работен режим и тестване на климатиците от ИЗПЪЛНИТЕЛЯ**.** Протоколът се подписва от упълномощени представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – един за всяка от страните.

**(2)** ВЪЗЛОЖИТЕЛЯТ приема техниката след проверка дали опаковката, маркировката, съдържанието и качеството са в съответствие с техническата спецификация, както и дали техниката е придружена с всички изискуеми съпътстващи документи, съгласно ал.3.

**(3)** Приемо-предавателният протокол по ал.1 трябва да съдържа описание на доставената монтирана и инсталирана техника. Към него се прилагат:

1. инструкция за експлоатация на български език;
2. декларация за съответствие с европейските норми и наличие на знака “СЕ””;
3. гаранционни карти на доставените и монтирани инвенторни климатици;
4. декларация за съответствие от производителя на доставените инвенторни климатици;

**(4)** Доставката и монтажа няма да се считат за изпълнени, съответно няма да бъде подписан приемо-предавателен протокол, докато ВЪЗЛОЖИТЕЛЯТ не получи всички документи по ал. 3.

**(5)** ВЪЗЛОЖИТЕЛЯТ може да предяви рекламации за:

а) количеството и окомплектовката на техниката – при доставката;

б) рекламация за видими недостатъци на техниката – до един месец от получаването й, чрез изпращане на писмено уведомление до ИЗПЪЛНИТЕЛЯ;

в) рекламация за скрити недостатъци – в рамките на гаранционния срок чрез изпращане на писмено уведомление до ИЗПЪЛНИТЕЛЯ.

**(6)** В случай че бъдат констатирани недостатъци в изпълнението, включително свързани с количество и качество, те се описват в протокола по ал.1, като ВЪЗЛОЖИТЕЛЯТ определя подходящ срок за отстраняването им за сметка на ИЗПЪЛНИТЕЛЯ.

**(7)** При констатиране на скрити недостатъци ИЗПЪЛНИТЕЛЯТ е длъжен в определен от ВЪЗЛОЖИТЕЛЯ срок от деня на получаване на рекламацията на свой риск и за своя сметка да достави и инсталира съответната техника и/или да отстрани възникналите недостатъци и дефекти при условията на раздел VII от настоящия договор.

**(8)** Предаването на изпълнението на дейностите след констатиране и отстраняване на недостатъци - повреди, включително и подмяна на дефектирали компоненти, се документира с нов протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните. В протокола се посочва вида на повредата, предприетите действия по отстраняването, както и подменените компоненти (ако има такива).

**IV. ПРЕМИНАВАНЕ НА СОБСТВЕНОСТТА И РИСКА.**

**Чл.9.** Правото на собственост и риска върху стоката преминават върху ВЪЗЛОЖИТЕЛЯследприемане на доставката, монтаж на климатиците и подписване на приемо-предавателен протокол по чл.8, ал.1 от настоящия договор.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ.**

**Чл.10. (1)** ИЗПЪЛНИТЕЛЯТ има право:

1. Да иска от ВЪЗЛОЖИТЕЛЯ необходимото съдействие при извършване на дейностите по предмета на договора, включително представяне на необходимата информация за изпълнение на договора.
2. Да получи уговореното възнаграждение при условията и в сроковете, посочени в настоящия договор.

(**2)** ИЗПЪЛНИТЕЛЯТ се задължава:

1. Да достави, монтира и приведе в работен режим климатиците, предмет на настоящия договор, отговарящи на параметрите по Техническата спецификация, окомплектовани съгласно изискванията на настоящия договор и придружени със съответните документи, в срок и при спазване на всички изисквания на ВЪЗЛОЖИТЕЛЯ;
2. В случай, че за нормалното функциониране на климатиците е необходима дейност или елемент/аксесоар, който не е посочен като задължително изискване в „Техническата спецификация”, той се счита за включен и калкулиран в ценовото предложение.
3. Да прехвърли на ВЪЗЛОЖИТЕЛЯ собствеността на техниката, както и да представи всички изискуеми съпътстващи документи, съгласно условията на поръчката.
4. Да достави и инсталира оригинални, нови и неупотребявани инверторни климатици с гарантиран произход.
5. Да осигури гаранционна поддръжка на доставената стока в рамките на целия гаранционен срок.
6. Да отстрани за своя сметка всички недостатъци, открити при приемането на техниката, както и дефекти появили се в гаранционния срок.
7. При отстраняването на повреди, дефекти или недостатъци, както и при извършване на гаранционното обслужване да влага само нови и оригинални резервни части и материали.
8. Да отстрани за своя сметка всички повреди, нанесени на имуществото на ВЪЗЛОЖИТЕЛЯ**,** по време на и във връзка с монтажа и въвеждане в работен режим на климатиците;
9. Да уведомява писмено ВЪЗЛОЖИТЕЛЯ за всички възникнали трудности при изпълнение на дейностите по договора, които могат да осуетят постигането на крайните резултати, както и за мерките, които са взети за отстраняването им.
10. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.
11. Да използва само подизпълнители, посочени в офертата за участие в обществената поръчка.
12. Да осигури за своя сметка всичко необходимо за изпълнението на доставката и инсталирането.
13. Да представи при сключване на договора списък с имената, адресите и телефоните за връзка със специалистите за извършване на гаранционна поддръжка на доставените инвенторни климатици.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**Чл.11.** **(1)** ВЪЗЛОЖИТЕЛЯТ има право:

1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно чл.1 от договора.
2. Да приеме доставката на климатиците, предмет на договора по реда, определен в договора, ако същите отговарят на договорените изисквания.
3. Да извършва проверка във всеки един момент от изпълнението на договора без това да пречи на оперативната дейност на ИЗПЪЛНИТЕЛЯ.
4. При констатиране на фабрични дефекти в момента на доставката, ВЪЗЛОЖИТЕЛЯТ може да поиска да бъде извършена замяна. ИЗПЪЛНИТЕЛЯТ е длъжен да отстрани дефекта или замени некачествената стока с нова със същите или по-добри характеристики. Всички разходи по замяната са за сметка на ИЗПЪЛНИТЕЛЯ.
5. Да получи доставката на техниката, както и монтажа, инсталирането, и гаранционното обслужване при условията на този договор и приложенията към него.
6. Да предявява рекламации за явни и скрити дефекти за срока на действие на настоящия договор.
7. ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки.
8. Да изисква от ИЗПЪЛНИТЕЛЯ да сключи и да му предостави договори за подизпълнение с посочените в офертата му подизпълнители.
9. ВЪЗЛОЖИТЕЛЯТ има право да не приеме извършените дейности по чл.1 от договора, или на част от тях, ако те не съответстват по обем и качество на неговите изисквания и не могат да бъдат коригирани в съответствие с указанията му.

**(2)** ВЪЗЛОЖИТЕЛЯТ е длъжен:

1. Да заплати на ИЗПЪЛНИТЕЛЯ договорената цена в размер, при условия и в срокове, съгласно настоящия договор.

2. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

3. Да оказва съдействие на ИЗПЪЛНИТЕЛЯ в случай на необходимост.

4. Да следи извършването на поддръжка и сервиз на климатичната техниката в рамките на гаранционния срок, при условията и сроковете на този Договор, съответно при условията на гаранцията.

**VII. ГАРАНЦИОННА ПОДДРЪЖКА.**

**Чл. 12. (1)** ИЗПЪЛНИТЕЛЯТ осигурява гаранционна поддръжка в продължение на ………… месеца *(съобразно техническото предложение, но не по-кратък от 36 (тридесет и шест) месеца* , считано от датата на подписване на приемо – предавателен протокол за доставената и монтирана техника, предмет на настоящия Договор.

(2) ИЗПЪЛНИТЕЛЯТ се задължава да отстрани всички повреди и отклонения от изискванията за качество, които са възникнали в рамките на посочения в предходната алинея гаранционен срок, като при възникнали дефекти и/или повреди на съоръженията следва:

1. в срок до 24 часа след уведомяване по телефон или електронна поща от страна на ВЪЗЛОЖИТЕЛЯ да изпрати свои специалисти;

2. да отстрани повредите в срок до 5 работни дни, считано от уведомяването за възникналия дефект/повреда.

**(3)** Когато по обективни причини, е необходим по-дълъг срок за отстраняване на проблема, той се определя с двустранно подписан протокол и не може да бъде по-дълъг от 14 работни дни. При необходимост от извършване на ремонт в сервизна база на ИЗПЪЛНИТЕЛЯ или подмяна, демонтажът на техниката, транспортните разходи и монтажа на техниката, са за сметка на ИЗПЪЛНИТЕЛЯ.

**(4)** Уведомлението по предходната алинея се изпраща от упълномощения представител на ВЪЗЛОЖИТЕЛЯ до ИЗПЪЛНИТЕЛЯ на електронен адрес и включва информация за характера на проблема, датата и часа на възникване на проблема.

**(5)**Отстраняването на възникнал проблем се извършва на място при ВЪЗЛОЖИТЕЛЯ, а когато това е невъзможно – в сервизна база. В този случай техниката се предава с протокол, като транспортирането от местоположението й при ВЪЗЛОЖИТЕЛЯ до сервиза и обратно е за сметка на ИЗПЪЛНИТЕЛЯ***.***

**(6)** Ако повредата не може да бъде отстранена на място, ИЗПЪЛНИТЕЛЯТ се задължава да предостави за ползване на ВЪЗЛОЖИТЕЛЯ оборотна техника за времето до отстраняване на повредата или доставката на нова. В случай, че повредата не може да бъде отстранена и устройството е трайно повредено, ИЗПЪЛНИТЕЛЯТ доставя ново устройство за своя сметка.

**VIII. ГАРАНЦИЯ ЗА ИЗПЪЛНЕНИЕ.**

**Чл. 13.** **(1)** ИЗПЪЛНИТЕЛЯТ се задължава при подписване на Договора да представи в полза на ВЪЗЛОЖИТЕЛЯгаранция за изпълнение в размер на ………………(хиляда ………………..) лева, представляващи 2 % (два процента) от общата стойност по чл.3, ал.1 от договора без ДДС.

**(2)** Банковата гаранция или застраховката за авансово предоставени средства следва да е валидна за срок от минимум 30 календарни дни след подписване на приемо-предавателен протокол за доставка на техниката – за размер, равняващ се на цялата сума по направеното от Възложителя авансово плащане.

**(3)** Гаранцията за авансово предоставени средства се освобождава до 5 (пет) работни дни след представяне на подписан приемо-предавателен протокол за доставката на климатиците и фактура за окончателно плащане.

**(4)** При представяне на гаранция за изпълнение под формата на банкова гаранция или застраховка, банковата гаранция, респективно застраховката трябва да имат срок на валидност, както следва:

1. минимум 30 ( тридесет ) календарни дни след изтичане на срока за доставка на техниката - за размер, равняващ се на 60 % от цялата гаранция за изпълнение;

2. за срок от минимум 30 ( тридесет ) календарни дни след изтичане на срока за гаранционна поддръжка - за размер, равняващ се на 40% от цялата гаранция за изпълнение.

**(5)** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение и Гаранцията за авансово предоставени средства са престояли при него законосъобразно.

**Чл.14.** Гаранцията може да служи и за изплащане на суми по начислени неустойки за неизпълнение на задължения на ИЗПЪЛНИТЕЛЯ.

**Чл.15.** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между страните, относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ, същият може да пристъпи към усвояване на гаранцията за изпълнение.

**IX. НЕУСТОЙКИ.**

**Чл.16. (1)** При забава в срока на изпълнение на договора, по чл.2, ал.2, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % (нула цяло и пет процента) от общата стойност по чл.3, ал.1 от договора за всеки просрочен ден, но не повече от 10 % (десет процента) от същата.

**(2)** При забава в срока на изпълнение на задължението за отстраняване на несъответствия и/или недостатъци, в предвидените в този Договор случаи, включително в рамките на гаранционната поддръжка, ИЗПЪЛНИТЕЛЯТ дължи неустойка в размер на 0,5 % (нула цяло и пет процента) от стойността на дефектната/несъответстващата техника за всеки просрочен ден, но не повече от 5 % (пет процента) от същата.

**(3)** При разваляне на договора от ВЪЗЛОЖИТЕЛЯ в случаите на виновно неизпълнение, ИЗПЪЛНИТЕЛЯТ дължи неустойка в размер на 25 % (двадесет и пет процента) от общата стойност на договора по чл.3, ал.1.

**(4)** Отговорността на ИЗПЪЛНИТЕЛЯ за неизпълнение на договора не се ограничава до предвидените в него неустойки. За всички вреди, надвишаващи размера на неустойката, ВЪЗЛОЖИТЕЛЯТ може да претендира правата си, вкл. реално изпълнение и/или обезщетение за понесени вреди и пропуснати ползи в по-голям размер, по предвидения от закона ред.

**Чл.17.** При разваляне на договора по реда на чл.21, ал.3 и ал.4 ИЗПЪЛНИТЕЛЯТ дължи неустойка в размер на 20 % (двадесет процента) от общата стойност на договора по чл.3, ал. 1.

**X. КОНФИДЕНЦИАЛНОСТ.**

**Чл.18.** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена по повод изпълнението на Договора.

**Чл.19.** ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма Договора или част от него и всякаква информация, свързана с изпълнението му.

**XI. НЕПРЕОДОЛИМА СИЛА.**

**Чл.20. (1)** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

**(3)** Докато трае непреодолимата сила, изпълнението на задължението се спира.

**(4)** Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**ХII. ПРЕКРАТЯВАНЕ ИЛИ РАЗВАЛЯНЕ НА ДОГОВОРА.**

**Чл.21. (1)** Настоящият Договор се прекратява:

**1.** С пълното и точно изпълнение на задълженията на страните по него;

**2.** При настъпване на обективна невъзможност за изпълнение на възложената работа, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице.

**3.** При прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

**4.** При условията по чл.5, ал.1, т.3 от ЗИФОДРЮПДРКЛТДС /Закон за икономическите и финансови отношения с дружествата, регистрирани в юриисдикции с преференциален данъчен режим, контролираните от тях лица и техните действителни собственици/

**(2)** Договорът може да бъде прекратен:

1. по взаимно съгласие, изразено в писмена форма, с което се уреждат финансовите взаимоотношения между страните при прекратяването му;

2. едностранно от ВЪЗЛОЖИТЕЛЯТ със 7 ( седем ) дневно писмено предизвестие изпратено до ИЗПЪЛНИТЕЛЯ, като ВЪЗЛОЖИТЕЛЯТ дължи възнаграждение на ИЗПЪЛНИТЕЛЯ за извършената работа до този момент;

3. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**(3)** ВЪЗЛОЖИТЕЛЯТ може да развали Договора с 10-дневно писмено предизвестие, представляващо и покана за доброволно изпълнение, отправено от Възложителя до Изпълнителя, ако последният виновно не изпълнява свое задължение по Договора.

**(4)** ВЪЗЛОЖИТЕЛЯТ може да развали Договора без предизвестие, когато:

1. изпълнението на доставката и/или монтажа и инсталирането е забавено с повече от 15 (петнадесет) дни;

2. ИЗПЪЛНИТЕЛЯТ използва подизпълнител без да е декларирал това в офертата си или използва подизпълнител, който е различен от този, посочен в офертата, без да е спазена процедурата по чл. 66, ал. 14 от ЗОП;

3. При възникване на обстоятелствата по чл. 118 от ЗОП.

**XIII. ОБЩИ РАЗПОРЕДБИ.**

**Чл.22**. Всички спорове по този Договор ще се уреждат чрез преговори между страните, а при непостигане на съгласие – ще се отнасят за решаване от компетентния съд.

**Чл.23**. За неуредените в този Договор въпроси се прилагат разпоредбите на българското законодателство.

**Чл.24. (1)** Страните по Договора се задължават да се информират писмено взаимно и своевременно за всички проблеми, възникнали в процеса на изпълнение на Договора, както и да преговарят преди да се пристъпи, от която и да било изправна страна, към прилагане на договорните санкции или към прекратяване на Договора.

**(2)** Всички съобщения между страните, свързани с изпълнението на този договор са валидни, ако са направени писмено и са депозирани при ВЪЗЛОЖИТЕЛЯ и ИЗПЪЛНИТЕЛЯ, или писмено с обратна разписка при изпращането им по пощата, или са изпратени по факс и/или имейл и са подписани от съответните определени лица.

За валидни адреси за кореспонденция се считат посочените в настоящия Договор:

**ЗА ИЗПЪЛНИТЕЛЯ**

Лице за контакт: ………………………………………..

тел: …………………………….

Е-mail: ………………………………………

Адрес: ……………………………………………………….

**(3)** За дата на уведомлението се смята:

1. датата на предаването (подпис при ръчно предаване);
2. датата, отбелязана на обратната разписка (при изпращане по пощата);
3. датата на приемане (при изпращане по факс на страната);
4. дата на доставянето (при изпращане по електронна поща).

**(4)** При промяна на данните по чл. 24 ал. 2 от договора съответната страна е длъжна да уведоми писмено другата в тридневен срок от промяната. В противен случай съобщенията се считат за редовно връчени с произтичащите от това последици.

**Чл.26.** ВЪЗЛОЖИТЕЛЯТ допълнително определя упълномощеното от него длъжностно лице - отговорник по изпълнението на Договора и уведомява ИЗПЪЛНИТЕЛЯ в 3-дневен срок от определянето.

**Чл.27.** ВЪЗЛОЖИТЕЛЯТ и ИЗПЪЛНИТЕЛЯТ приемат като неразделна част от настоящия Договор следните приложения:

1. Приложение № 1 – Техническа спецификация на ВЪЗЛОЖИТЕЛЯ;
2. Приложение № 2 – Техническо предложение на ИЗПЪЛНИТЕЛЯ;
3. Приложение № 3 – Ценово предложение на ИЗПЪЛНИТЕЛЯ
4. Приложение № 4 *–* Гаранция за изпълнение на договора*.*

**ВЪЗЛОЖИТЕЛ: ИЗПЪЛНИТЕЛ:**

**Д-Р ЦВЕТАН ВЛАХОВ**

УПРАВИТЕЛ НА „СБР-КОТЕЛ” ЕООД

**ГАЛИНА ТОДОРОВА-АНДОНОВА**

ГЛАВЕН СЧЕТОВОДИТЕЛ